Grímsnes

Grímsnes er landsvæði á suðvestur-Íslandi þekkt fyrir eldstöðvar sínar. 

Grímsnes er á milli Sogsins í vestri, Hvítár í suðri og Brúarár í austri. Í norðri taka Laugardalur og Lyngdalsheiði við. Grímsnes tilheyrir nú Grímsness- og Grafningshreppi en var áður sér hreppur; Grímsneshreppur.

Um alla sveitina eru gróin hraun sem öll hafa runnið eftir ísöld. Þar eru því þekktar eldstöðvar á borð við Kerið og Seyðishóla en einnig eru þar aðrar minni. Í Grímsnesi eru stórar sumarhúsabyggðir þar sem víða leynist kjarr og þurrlendi.

Flokkur:Grímsnes- og Grafningshreppur
Flokkur:Íslenskar sveitir
Flokkur:Eldstöðvakerfi á Íslandi